Жаба

**Жаба** — водоземец од редот безопашести водоземци (). Редот безопашести водоземци (*Anura*) е првпат класифициран од страна на Блазиус Мерем (1761 — 1824) во 1820 година.

## Опис
Возрасните жаби се одликуваат со долги задни нозе, кратко тело и вмрежени прсти, очи што штрчат и недостаток на опашка. Големината им варира од 10&nbsp;мм (*[[Psyllophryne didactyla]]* од Бразил и *[[Eleutherodactylus iberia]]* од Куба) до 300&nbsp;мм (*[[Conraua goliath]]* од Камерун). Возрасните жаби имаат месојадна исхрана, најмногу со членконоги, црви и мекотели. Жабите се најзабележливи преку нивните звучни повици, кои можат да се слушнат за време на нивната сезона за парење.

Распространетоста на жабите варира од тропските до субарктичките региони, со најголем број на видови во тропските дождовни шуми. Повеќето жаби живеат во плитки водени површини, но исто така лесно се движат и на земја со скокање или качување. Вообичаено жабите ги несат јајцата во бари, мочуришта или езера, и нивните ларви, наречени полноглавци, имаат жабри и се развиваат во вода.

## Видови жаби
мини|Жаба
Со повеќе од 5.000 опишани видови, жабите се меѓу најразновидните групи ’рбетници. 
Често се прави разлика помеѓу жабите и краставите жаби на основа на нивниот изглед, но оваа разлика нема таксономска издржаност. Единственото семејство на која екслузивно ѝ е дадено името „крастава жаба“ е *[[крастава жаба|Bufonidae]]*, но многу видови од другите семејства исто така се нарекуваат „крастави жаби“, а видовите во рамките на видот крастави жаби *[[Atelopus]]* се нарекуваат и „арлекински жаби“.

Отровната стрела - жаба е најотровната жаба во светот, која што е застапена во тропските шуми на Амазонија. Нејзиниот отров е доовлен да усмрти 20.000 глувци или да ја сопре работата на срцето на некој ’рбетник. Самиот отров се наоѓа и се лачи на површината на кожата.

## Жабата како тема во уметноста и во популарната култура
* „Парите на жабата“ - кавкаска народна приказна.
* „За жабата“ — басна во стихови на Михо Атанасовски.
* „Момчињата и жабите“ - басна на американскиот писател Емброуз Бирс.
* „Зајците и жабите“ - басна на Емброуз Бирс.
* „Две жаби“ - басна на старогрчкиот баснописец Езоп.
* „Магарето и жабите“ - басна на Езоп.
* „зајците и жабите“ - басна на Езоп.
* „Жабите, трупецот и хидрата“ - басна на Езоп.
* „Жаби“ - песна на германскиот писател Јохан Волфганг Гете.
* „Кралот на жабите или железниот Хајнрих“ – сказна на браќата Грим.
* „Жаби“ — песна на словенечкиот поет Отон Жупанчич.
* „Како жабокот добил мустаќи“ (српски: *Како је жабац стекао бркове*) - песна на српскиот поет Јован Јовановиќ-Змај.
* „Жабата чита весник“ (српски: *Жаба чита новине*) - песна на Јован Јовановиќ-Змај.
* „Жабоци Гајдамаци“ - песна на македонскиот писател Славко Јаневски.
* „Зелен фрак“ — песна на македонскиот поет Васил Куноски.
* „Марица Крекалица“ — расказ на македонскиот писател Ванчо Николески.
* „Песната на една жаба“ — песна на македонскиот поет Живко Ризовски од 1995 година.
* „Жаба капетан“ — песна на македонскиот поет Васе Тодоров - Шлеговец.
* „Смртта на природонаучникот“ — песна на северноирскиот поет Шејмас Хини.
* „Жаба на мирот“ (англиски: *Peace Frog*) - песна на американската рок-група Дорс (*The Doors*) од 1970 година.
* „Жаби со валкани мали усни“ (англиски: *Frogs With Dirty Little Lips*) — песна на американскиот рок-музичар Френк Запа (*Frank Zappa*) од 1984 година.

## Наводи


Категорија:Водоземци